କନ୍ଧମାଳଃ ଆସନ୍ତା ୨ରୁ ୮ ତାରିଖ ଯାଏଁ ପିଏଲ୍ଜିଏ ସପ୍ତାହ ପାଳନ ପାଇଁ ଆହ୍ୱାନ କରି ମାଓବାଦୀଙ୍କ ପକ୍ଷରୁ ପୋଷ୍ଟର୍ ଓ ବ୍ୟାନର୍ ମରାଯାଇଛି। କନ୍ଧମାଳ ଜିଲ୍ଲା ତୁମୁଡ଼ିବନ୍ଧ ଥାନା ଅନ୍ତର୍ଗତ କୁର୍ତ୍ତମଗଡ଼ କଟାପଡ଼ି ରାସ୍ତାରେ ଏହି ମାଓ ପୋଷ୍ଟର ଓ ବ୍ୟାନର ଲାଗିଥିବା ଦେଖିବାକୁ ମିଳିଛି। ସିପିଆଇ ମାଓବାଦୀ କମିଟି ପକ୍ଷରୁ ଏହି ପୋଷ୍ଟର ଓ ବ୍ୟାନର ଲାଗିଛି। ଏଥିରେ ଅପରେସନ୍ ଗ୍ରୀନହଣ୍ଟକୁ ମଧ୍ୟ ବିରୋଧ କରାଯିବା ସହ ମାଓ ବିପ୍ଲବରେ ସାମିଲ ହେବା ପାଇଁ ଆହ୍ୱାନ ଦିଆଯାଇଛି। ସେଠାରେ ବ୍ୟାନର୍ ଓ ପୋଷ୍ଟର୍ ଲାଗିଥିବା ଦେଖି ସ୍ଥାନୀୟ ଲୋକେ ଭୟଭୀତ ହୋଇପଡ଼ିଛନ୍ତି।
